клетка, за да предостави статистическата информация за наблюдението за тази клетка;
 5. „поверителна стойност на клетка“ означава цифрова стойност на клетка, която с цел запазване на статистическата поверителност на данните и в съответствие със защитните мерки на държавите членки срещу оповестяването на статистически данни не трябва да бъде разкривана;
 6. „неповерителна стойност на клетка“ означава цифрова стойност на клетка, която не е поверителна стойност на клетка;
 7. „ненадеждна стойност на клетка“ означава цифрова стойност на клетка, която е ненадеждна според качествения контрол на държавите членки;
 8. „специална стойност на клетка“ означава символ, който се съдържа в клетка на хиперкуб вместо цифрова стойност на клетката;
 9. „флаг“ означава код, който може да придружава дадена стойност на клетка, за да описва специфична характеристика на тази стойност на клетката.
 Член 3
 Референтна дата
 Всяка държава членка определя референтна дата през 2021 г. за данните за преброяването на населението и жилищния фонд, които трябва да бъдат предадени на Комисията (Евростат). До 31 декември 2019 г. държавите членки информират Комисията (Евростат) за избраната референтна дата.
 Член 4
 Програма за статистическите данни
 1. Програмата за статистическите данни, които трябва да бъдат предадени на Комисията (Евростат) за референтната 2021 г., се състои от изброените в приложение I хиперкубове.
 2. Държавите членки използват специалната стойност на клетка „не се прилага“ единствено в следните случаи:
 а) когато дадена клетка се отнася до категорията „не се прилага“ на поне една разбивка; или
 б) когато дадена клетка описва наблюдение, което не съществува в държавата членка.
 3. Държавите членки заменят всяка поверителна стойност на клетка със специалната стойност на клетка „не е известно“.
 4. По искане на дадена държава членка Комисията (Евростат) се въздържа от оповестяване на всяка ненадеждна стойност на клетка, предоставена от тази държава членка.
 Член 5
 Метаданни за стойностите на клетки
 1. Когато е приложимо, държавите членки добавят към дадена клетка на хиперкуб следните флагове:
 а) „поверително“;
 б) „ненадеждно“;
 в) „променено след първото предаване на данни“;
 г) „вж. приложената информация“.
 2. Всяка клетка, чиято поверителна стойност е била заменена със специалната стойност „не е известно“, се отбелязва с флага „поверително“.
 3. Всяка клетка, чиято цифрова стойност е ненадеждна, се отбелязва с флага „ненадеждно“.
 4. За всяка клетка, придружена от поне един от флаговете „ненадеждно“, „променено след първото предаване на данни“ или „вж. приложената информация“, се предоставя обяснителен текст.
 Член 6
 Метаданни за темите
 Държавите членки предоставят на Комисията (Евростат) метаданните за темите в съответствие с приложение II.
 Член 7
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20.4.2017 година.
 За Комисията
 Председател
 Jean-Claude JUNCKER
 (1)
 ОВ L 218, 13.8.2008 г., стр. 14.
 (2)
 Регламент за изпълнение (ЕС) 2017/543 на Комисията от 22 март 2017 г. за определяне на правила за прилагане на Регламент (ЕО) No 763/2008 на Европейския парламент и на Съвета относно преброяването на населението и жилищния фонд по отношение на техническите спецификации на темите